Takkadama: Kan Sanatocin APC ya rabu a kan maye gurbin Saraki ▷ Legit.ng
Takkadama: Kan Sanatocin APC ya rabu a kan maye gurbin Saraki
10 months ago 5106 views by Aminu Ibrahim
Rahotan da muka samu daga Daily Trust na nuna cewa an samau baraka tsakanin Sanatocin jam'iyyar APC a kan batun maye gurbin shugaban majalisar dattawa Bukola Saraki.
Wasu daga cikin Sanatocin na ganin Sanata Ahmad Lawan (APC, Yobe) ne yafi dacewa ya maye gurbin yayin da wasu kuma sun dage cewa Sanata Godswill Akpabio (Akwa Ibom) ne yafi cancanta da kujerar.
Wata majiya ruwaito cewa shugaban jam'iyyar APC na kasa, Adams Oshiomhole yace kan 'yan jam'iyyar ya rabu gida biyu a taron kwamitin masu ruwa da tsaki a jam'iyyar da aka yi a ranar Talata.
Kan Sanatocin APC ya rabu a kan magajin Saraki
Majiyar Legit.ng ta gano cewa a taron da akayi a baya, an zabi Lawan a matsayin wanda zai maye gurbin Saraki da Sunny Ogbuoji (APC, Ebonyi) a matsayin mataimakinsa wanda zai maye gurbin mataimakin shugaban majalisa, Ike Ekweremadu.
DUBA WANNAN: Buratai da wasu manyan Soji 49 sun rubuta wata muhimmiyar jarabawa a hedkwatan Soji dake Abuja
A gudanar da taron na ranar Talata ne cikin sirri a Sheraton Hotel dake Abuja.
Wani dan majalisa ya ce an kira taron ne saboda a duba yadda za'a warware rashin jituwar da ke tsakanin 'yan majalisar tarayya da gwamnonin jiha amma an daga baya akallar taron ya karkata ga yadda za'a canja shugabanin majalisar dattawa.
Wasu sanatoci biyu daga yankin Arewa maso yamma sun bayyana yadda suka fuskanci ukuba a hannun gwamnonin jiharsu.
Daya daga cikinsu ya ce asalin dalilin da ya janyo rashin jituwa tsakaninsa da gwamnan jiharsa shine marawa Lawan baya da ya yi a zaben shugabanin majalisa.
An kuma tattauna game da halin da Sanata Babajide Omoworare da Soji Akanbi da Yahaya Abdullahi suke ciki.
"Wani Sanata ya ce Saraki yana musgunawa Sanatocin uku ne saboda sun goyi bayan Lawan. Amma abin takaici shine bayan Lawan ya zama shugaban majalisa, bai tabbuka komai ba don magance matsalar," inji majiyar.
Hausa NewsSiyasar Najeriya Latest NewsLabarai Daga Jaridu Latest NewsShugaban Matasan Arewa
Best university in Nigeria for medicine GLO tariff plans Givers forum Weavon styles DStv
5 hours ago 1464 views
Fitaccen ‘Dan Majalisa ya nemi Buhari da Gwamnoni su yi koyi da wani Gwamnan APC